No Nukes (konsert, album og film)

No Nukes er både en konsert, et platealbum og en konsertfilm. Utgangspunktet var fem konserter som ble arrangert av Musicians United for Safe Energy (MUSE) i Madison Square Garden i New York i perioden 19.–23. september 1979.


== Bakgrunn og konserten ==
Musicians United for Safe Energy, eller MUSE, var en aktivistgruppe som ble grunnlagt i 1979 av Jackson Browne, Graham Nash, Bonnie Raitt, Harvey Wasserman og John Hall. Gruppen ville protestere mot bruk av kjernekraft, og ble dannet kort tid etter ulykken i atomkraftverket Three Mile Island i mars 1979. MUSE organiserte en serie på fem «No Nukes»-konserter i Madison Square Garden i New York i september 1979. På den siste konsertdagen, 23. september 1979, var det nesten 200 000 mennesker som deltok på et stort møte som ble arrangert av MUSE på den da tomme nordenden av Battery Park City i New York.I tillegg til artistene i aksjonsgruppen opptrådte blant annet Crosby, Stills og Nash, Bruce Springsteen og E Street Band, James Taylor, Carly Simon, Chaka Khan, Doobie Brothers, Jesse Colin Young, Gil Scott-Heron, Tom Petty, Dan Fogelberg og Poco på de fem konsertene.Det ble gjort opptak under konsertene, og utdrag av dem ble utgitt et platealbum. Det ble også laget en konsertfilm. Både albumet og platen bar tittelen «No Nukes».
For dem som hadde vært hippier på 1960-tallet markerte «No Nukes»-protestkonsertene i 1979 at de fortsatt – et drøyt tiår senere – hadde politisk og sosial innflytelse.


== Albumet ==
Albumet No Nukes ble utgitt av plateselskapet Warner Music i 1979 som et trippel konsertalbum med opptak fra konsertene i Madison Square Garden i september 1979.Dette albumet inneholder det første offisielt utgitte konsertopptaket av Bruce Springsteen and the E Street Band.
Albumet ble ofte spilt på radio og fikk gullplate av RIAA i september 1980. Albumet ble gitt ut på nytt som et to-CD-sett av Elektra Records i oktober 1997.
I 2007 spilte Raitt, Nash og Browne inn en musikkvideo av Buffalo Springfield sangen «For What It's Worth». De tre musikerne fremstod da som bandet No Nukes.


=== Sporliste ===


==== Side 1 ====
«Dependin' on You» (Patrick Simmons, Michael McDonald) – The Doobie Brothers – 4:44
«Runaway» (Del Shannon, Max Crook) – Bonnie Raitt – 3:53
«Angel from Montgomery» (John Prine) – Bonnie Raitt – 3:48
«Plutonium Is Forever» (John & Johanna Hall) – John Hall – 3:22
«Power» (John & Johanna Hall) – The Doobie Brothers med John Hall og James Taylor – 5:23


==== Side 2 ====
«The Times They Are a-Changin’» (Bob Dylan) – James Taylor, Carly Simon og Graham Nash – 3:00
«Cathedral» (Graham Nash) – Graham Nash – 6:03
«The Crow on the Cradle» (Sydney Carter) – Jackson Browne og Graham Nash – 5:04
«Before the Deluge» (Jackson Browne) – Jackson Browne – 6:27


==== Side 3 ====
«Lotta Love» (Neil Young) – Nicolette Larson og The Doobie Brothers – 3:33
«Little Sister» (Doc Pomus, Mort Shuman) – Ry Cooder – 3:56
«A Woman» (Connie Brooks, Patricia Johnson) – Sweet Honey in the Rock – 1:28
«We Almost Lost Detroit» (Gil Scott-Heron) – Gil Scott-Heron – 4:44
«Get Together» (Chet Powers) – Jesse Colin Young – 4:52


==== Side 4 ====
«You Can't Change That» (Ray Parker jr.) – Raydio – 3:33
«Once You Get Started» (Gavin Christopher) – Chaka Khan – 5:10
«Captain Jim's Drunken Dream» (James Taylor) – James Taylor – 4:19
«Honey Don't Leave L.A.» (Danny Kortchmar) – James Taylor – 3:45
«Mockingbird» (Inez og Charlie Foxx) – James Taylor og Carly Simon – 3:57


==== Side 5 ====
«Heart of the Night» (Paul Cotton) – Poco – 6:09
«Cry to Me» (Bert Berns) – Tom Petty & the Heartbreakers – 3:30
«Stay» (Maurice Williams) – Bruce Springsteen and The E Street Band med Jackson Browne og Rosemary Butler – 4:14
«Detroit Medley»: «Devil with the Blue Dress» (Shorty Long, Mickey Stevenson), «Good Golly, Miss Molly» (Robert Blackwell, John Marascalco), «Jenny Take a Ride» (Enotris Johnson, Richard Penniman, Bob Crewe) – Bruce Springsteen & The E Street Band – 4:49


==== Side 6 ====
«You Don't Have to Cry» (Stephen Stills) – Crosby, Stills & Nash – 3:04
«Long Time Gone» (David Crosby) – Crosby, Stills & Nash – 5:23
«Teach Your Children» (Graham Nash) – Crosby, Stills & Nash – 3:05
«Takin' It to the Streets» (Michael McDonald) – The Doobie Brothers og James Taylor – 4:37


== Filmen ==
No Nukes er en videofilm fra Warner Brothers som ble utgitt i mai 1980, med opptak fra Madison Square Garden-konsertene i september 1979. Opptakene som er brukt i filmen avviker delvis fra opptakene som er med på albumet.
En komplett No Nukes-konsert med Browne og Crosby, Stills & Nash ble også filmet i nærheten av stranden i Ventura, California, på Ventura County Fairgrounds, men ikke noe derfra kom med etter den endelige kutten.
No Nukes-filmen ble etter hvert gitt ut på formatene VHS, Betamax og LaserDisc, og har senere også kommet ut på DVD.


=== Innhold i filmen ===
De som medvirker i filmen opptrådte på scenen i Madison Square Garden i denne rekkefølgen og med disse sangene:

«Mockingbird» - James Taylor og Carly Simon
«Runaway» - Bonnie Raitt
«The Times They Are a-Changin’» - James Taylor, Carly Simon, Graham Nash, John Hall (utdrag)
«Suite: Judy Blue Eyes» – Crosby, Stills & Nash (opptak der de først øver i et stille hjørne, og deretter fremfører sangen på scenen)
«Running on Empty» – Jackson Browne
«Before the Deluge» – Jackson Browne (utdrag)
«Dependin' on You» - The Doobie Brothers
«What a Fool Believes» - The Doobie Brothers
«Barrel of Pain» – Graham Nash
«Your Smiling Face» – James Taylor
«Stand and Fight» – James Taylor (utdrag; andre utdrag brukes som lydspor til filmens rulletekst)
«We Almost Lost Detroit» - Gil Scott-Heron
«Our House» – Graham Nash (utdrag der han spiler sammen med sin familie, og deretter opptrer på scenen)
«The River» – Bruce Springsteen & The E Street Band
«Thunder Road» – Bruce Springsteen & The E Street Band
«Quarter to Three» – Bruce Springsteen & The E Street Band
«Takin' It to the Streets» - The Doobie Brothers med James Taylor, Carly Simon, John Hall, Graham Nash og andre i Battery Park
«No More Nukes» – Joy Ryder/Avis Davis Band
«Power» – John Hall med Jackson Browne, Carly Simon, Graham Nash, Stephen Stills, Bonnie Raitt og andre
«Get Together» – Jesse Colin Young sammen med de andre artistene (se ovenfor)Andre kjente personligheter og kjendiser som er med i filmen er Jane Fonda, Chaka Khan, Maggie Kuhn fra Grey Panthers, Ray Parker jr., Ralph Nader, Steven Tyler fra Aerosmith, Nicolette Larson, Phoebe Snow og den allestedsnærværende sangeren Rosemary Butler.


== Referanser ==